คลังเตรียมรื้อภาษีบุหรี่ สหภาพยาสูบจ่อยื่นศาลปกครอง
คลังเตรียมพิจารณารื้อภาษีสรรพสามิตบุหรี่ใหม่ หวั่นโรงงานยาสูบขาดทุนยับ
23 พ.ย. 2560

คลังเตรียมพิจารณารื้อภาษีสรรพสามิตบุหรี่ใหม่ หวั่นโรงงานยาสูบขาดทุนยับนายวิสุทธิ์ ศรีสุพรรณ รมช.คลัง เปิดเผยว่า คลังอยู่ระหว่างพิจารณาข้อเสนอของโรงงานยาสูบที่จะให้แก้กฎกระทรวงกำหนดอัตราภาษีสรรพสามิตบุหรี่ ตาม พ.ร.บ.สรรพสามิต 2560 ว่าสามารถทำได้หรือไม่ หลังจากที่โรงงานยาสูบได้รับผลกระทบทำให้ยอดจำหน่ายบุหรี่ลดลงมากแหล่งข่าวจากกระทรวงการคลัง เปิดเผยว่า พ.ร.บ.สรรพสามิตใหม่ให้เก็บภาษีจากฐานราคาขายปลีกแนะนำ จากเดิมเก็บจากราคาหน้าโรงงานหรือราคาสำแดงนำเข้า ส่วนประกาศกระทรวงการคลังกำหนดอัตราการเก็บภาษีบุหรี่ กำหนดให้เก็บภาษีตามปริมาณบุหรี่มวนละ 1.20 บาท และเก็บภาษีตามราคาในส่วนราคาที่ไม่เกิน 60 บาท/ซอง ให้เก็บภาษีอีก 20% แต่หากเกินซองละ 60 บาท ให้เก็บภาษี 40% ซึ่งการแก้ประกาศต้องระวังไม่ให้เป็นการช่วยโรงงานยาสูบเป็นการเฉพาะรายเดียว เพราะอาจจะมีปัญหาเรื่องการกีดกันทางการค้าและการแข่งขันที่ไม่เป็นธรรมได้ รวมทั้งไม่ทำให้โครงสร้างการเก็บภาษีบุหรี่มีปัญหาเพิ่มขึ้นด้านสหภาพแรงงานรัฐวิสาหกิจยาสูบได้ประกาศเชิญพนักงานร่วมลงรายชื่อเพื่อยื่นเรื่องฟ้องศาลปกครอง หลังประเมินว่าการประกาศใช้ พ.ร.บ.ภาษีสรรพสามิตใหม่กระทบโรงงานยาสูบยอดจำหน่ายบุหรี่ลดลงจากปีงบ 2560 ถึง 41% คาดว่าปี 2561 โรงงานยาสูบจะประสบภาวะขาดทุนมากถึง 1,575 ล้านบาท